《奉和立春游苑迎春应制》
唐代·阎朝隐

管籥周移寰极里，乘舆望幸斗城闉。草根未结青丝缕，

萝茑犹垂绿帔巾。鹊入巢中言改岁，燕衔书上道宜新。

愿得长绳系取日，光临天子万年春。

作者简介：阎朝隐，字友倩，赵州栾城人。连中进士、孝弟廉让科。性滑稽，属辞奇诡，为武后所赏。累迁给事中，预修《三教珠英》。圣历中，转麟台少监，坐附张易之徙岭外。景龙时，还为著作郎。先天中，除秘书少监，后贬通州别驾。诗十三首。